ხელშეკრულება სახელმწიფო შესყიდვის შესახებ № ---

(კონსოლიდირებული ტენდერი CON230000580)

(30200000 - კომპიუტერული მოწყობილობები და აქსესუარები)

ქ. თბილისი რიცხვი\_ თვე \_ წელი

ერთი მხრივ - შემსყიდველი ორგანიზაციის დასახელება, და მეორე მხრივ - შპს „იუ-ჯი-თი“, ორივე ერთად წოდებული, როგორც „მხარეები“, ვმოქმედებთ „სახელმწიფო შესყიდვების შესახებ“ საქართველოს კანონის 202 მუხლის, სახელმწიფო შესყიდვების სააგენტოს თავმჯდომარის 2018 წლის 14 დეკემბრის №14 ბრძანებით დამტკიცებული „კონსოლიდირებული ტენდერის ჩატარების წესისა და პირობების“, ასევე „2024-2025 წლების განმავლობაში სხვადასხვა სახის საქონლისა და მომსახურების სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ საქართველოს მთავრობის 2023 წლის 3 ოქტომბრის №1762 განკარგულების პირველი პუნქტის „ზ“ ქვეპუნქტისა (2024 წლის განმავლობაში სტანდარტული პერსონალური და სტანდარტული პორტაბელური/სატარებელი კომპიუტერების სახელმწიფო შესყიდვის კონსოლიდირებული ტენდერ(ებ)ი) და საქართველოში მოქმედი კანონმდებლობის საფუძველზე, ვდებთ წინამდებარე ხელშეკრულებას შემდეგზე:

**1. გამოყენებული ტერმინების განმარტებები**

1.1ხელშეკრულებაში გამოყენებულ ტერმინებს აქვთ შემდეგი მნიშვნელობა:

1.1.1. ,,ხელშეკრულება სახელმწიფო შესყიდვის შესახებ” (შემდგომ – ,,ხელშეკრულება”) - სატენდერო დოკუმენტაციის საფუძველზე და მასში განსაზღვრული პირობების შესაბამისად, შემსყიდველ ორგანიზაციასა და მიმწოდებელს შორის დადებული ხელშეკრულება, რომელიც ხელმოწერილია მხარეთა მიერ, მასზე თანდართული ყველა დოკუმენტით და დამატებებით და ასევე მთელი დოკუმენტაციით, რომლებზეც ხელშეკრულებაში არის მინიშნებები.

1.1.2. „ხელშეკრულების ღირებულება” ნიშნავს საერთო თანხას, რომელიც უნდა გადაიხადოს შემსყიდველმა ორგანიზაციამ მიმწოდებლის მიერ ხელშეკრულებით ნაკისრი ვალდებულებების სრული და ზედმიწევნით შესრულებისთვის.

1.1.3. „შემსყიდველი ორგანიზაცია” (შემდგომ „შემსყიდველი”) ნიშნავს ორგანიზაციას (დაწესებულებას), რომელიც შეისყიდის საქონელს.

1.1.4. „მიმწოდებელი” ნიშნავს პირს, რომელიც აწვდის საქონელს სახელმწიფო შესყიდვის შესახებ მოცემული ხელშეკრულების ფარგლებში.

1.1.5. „დღე“, „კვირა“, „თვე“ ნიშნავს კალენდარულ დღეს, კვირას, თვეს.

1.1.6. სამუშაო დღე ნიშნავს კალენდარულ დღეს შაბათის, კვირისა და საქართველოს კანონმდებლობით განსაზღვრული უქმე დღეების გარდა.

1.1.7. თუ ხელშეკრულებით გათვალისწინებული ვადის უკანასკნელი დღე ემთხვევა უქმე ან დასვენების დღეს, ვადის დამთავრების დღედ ჩაითვლება მისი მომდევნო პირველი სამუშაო დღე.

1.1.8. სატენდერო დოკუმენტაცია - 2024 წლის განმავლობაში სტანდარტული პორტაბელური/სატარებელი კომპიუტერების სახელმწიფო შესყიდვის კონსოლიდირებული ტენდერის (CON230000580) სატენდერო დოკუმენტაცია, რომელიც შესაძლოა დანართის სახით ფიზიკურად არ დაერთოს წინამდებარე ხელშეკრულებას, მაგრამ წარმოადგენს მის განუყოფელ ნაწილს.

1.1.9. „საქონელი“ - ხელშეკრულების მე-2 მუხლით გათვალისწინებული შესყიდვის ობიექტი.

**2. ხელშეკრულების საგანი და შესყიდვის ობიექტი**

2.1. ხელშეკრულების საგანს წარმოადგენს წინამდებარე ხელშეკრულებით განსაზღვრული სტანდარტული პორტაბელური/სატარებელი კომპიუტერ(ებ)ის (შემდგომში სტანდარტული ლეპტოპი) სახელმწიფო შესყიდვა, რომლებიც აკმაყოფილებენ კონსოლიდირებული ტენდერის (CON230000580) სატენდერო დოკუმენტაციით განსაზღვრულ ტექნიკურ პარამეტრებს.

2.2. შესყიდვის ობიექტია სტანდარტული ლეპტოპი. CPV (30213100 - პორტაბელური კომპიუტერები (ლეპტოპები)).

2.3. შესყიდვის ობიექტის აღწერილობა, ტექნიკური მახასიათებლები, რაოდენობა და ერთეულის ღირებულება განისაზღვრება წინამდებარე ხელშეკრულების დანართებით, რომლებიც წარმოადგენს ხელშეკრულების განუყოფელ ნაწილს.

**3. ხელშეკრულების საერთო ღირებულება**

3.1. ხელშეკრულების ღირებულება ---------- ლარი.

3.2. ხელშეკრულების 3.1. პუნქტში აღნიშნულ ფასში შედის საქართველოს კანონმდებლობით გათვალისწინებული ყველა შესაბამისი გადასახადი.

**4. შესყიდვის ობიექტის ხარისხი, გარანტია, მიწოდების ვადა, ადგილი და პირობები**

4.1. საქონელი დამზადებული უნდა იყოს ქარხნული წესით, ამავდროულად უნდა იყოს ახალი, ორიგინალი, საწარმოო დეფექტის გარეშე და ტრანსპორტირებისთვის უსაფრთხო შეფუთვით.

4.2. მიმწოდებელი ვალდებულია, განახორციელოს შესყიდვის ობიექტის მიწოდება არაუგვიანეს 2024 წლის 24 აპრილის ჩათვლით. იმის გათვალისწინებით, რომ მიმწოდებელი არ არის ვალდებული განახორციელოს საქონლის მიწოდება გამარჯვებულად გამოვლენიდან 100 კალენდარულ დღეზე ადრე. შემსყიდველის მიერ საქონლის მოთხოვნა უნდა განხორციელდეს ხელშეკრულების გაფორმების შემდეგ, ელ.ფოსტის მეშვეობით (შემსყიდველის ელ.ფოსტის მისამართი: -----------, მიმწოდებლის ელ.ფოსტის მისამართი Gela.gaprindashvili@ugt.ge);

**თუ ხელშეკრულება გაფორმებულია გამარჯვებულის გამოვლენიდან 45 კალენდარული დღის შემდეგ ხელშეკრულება უნდა ითვალისწინებდეს შემდეგ პუნქტს:**

*მიმწოდებელი ვალდებულია, განახორციელოს შესყიდვის ობიექტის მიწოდება არაუგვიანეს 2024 წლის 20 დეკემბრისა, შემსყიდველის წერილობითი მოთხოვნიდან არაუგვიანეს 15 სამუშაო დღის ვადაში. შემსყიდველის მიერ საქონლის მოთხოვნა უნდა განხორციელდეს ხელშეკრულების გაფორმების შემდეგ, ელ.ფოსტის მეშვეობით (შემსყიდველის ელ.ფოსტის მისამართი: -----------, მიმწოდებლის ელ.ფოსტის მისამართი* *Gela.gaprindashvili@ugt.ge**);*

4.3. შესყიდვის ობიექტის მიწოდების ადგილია: თბილისი, ი.ჭავჭავაძის გამზ. #17ე;

 4.4. შემსყიდველი ვალდებულია უზრუნველყოს მიმწოდებლისაგან შესყიდული სტანდარტული ლეპტოპების ტრანსპორტირება საკუთარი ხარჯებით, ასევე უზრუნველყოს სტანდარტული ლეპტოპების ტრანსპორტირება, მიმწოდებლის სატენდერო წინადადებით განსაზღვრულ იმ მხარდაჭერის/შეკეთების პუნქტამდე, რომელსაც აირჩევს შემსყიდველი, თუ შემსყიდველ ორგანიზაციასა და მიმწოდებელს შორის ხელშეკრულებით სხვა რამ არ იქნა გათვალისწინებული.

 4.5. ხელშეკრულებით განსაზღვრულ საქონელზე გარანტია ვრცელდება მიღება-ჩაბარების აქტის გაფორმებიდან 3 (სამი) წლის განმავლობაში.

4.6. მიმწოდებელი ვალდებულია საგარანტიო პერიოდში შესყიდვის ობიექტის დაზიანების შემთხვევაში, მისი მხარდაჭერის/შეკეთების პუნქტში წარმოდგენიდან არაუგვიანეს 10 სამუშაო დღის განმავლობაში შეაკეთოს ან შეცვალოს ახლით.

4.7. საქონელის ქარხნული წუნის შემთხვევაში, მიმწოდებელი ვალდებულია, განახორციელოს წუნდებული საქონელის ახლით შეცვლა შემსყიდველის მიერ საგარანტიო საქონლის მიმწოდებლის ტექნიკური მხარდაჭერის/შეკეთების პუნქტში წარმოდგენიდან არაუგვიანეს 10 სამუშაო დღის ვადაში.

4.8. ტექნიკური მხარდაჭერის/შეკეთების პუნქტები: ----

**5. საქონლის მიღება-ჩაბარების წესი**

5.1. წინამდებარე ხელშეკრულებით გათვალისწინებული საქონლის გადაცემის დადასტურების მიზნით, საქონლის მიწოდებისას შემსყიდველსა და მიმწოდებელს შორის ფორმდება მიღება-ჩაბარების აქტი.

5.2. საქონელი ჩაითვლება მიღებულად მხოლოდ მხარეებს შორის მიღება-ჩაბარების აქტის გაფორმების შემდგომ.

5.3. შემსყიდველის მხრიდან საქონლის მიღებასა და მიღება-ჩაბარების აქტის ხელმოწერაზე უფლებამოსილი პირ(ებ)ი არიან . მიმწოდებლის მხრიდან საქონლის მიღება-ჩაბარების აქტის ხელმოწერაზე უფლებამოსილი პირ(ებ)ი არიან გენერალური დირექტორი ერმილე სულაძე.

**6. ანგარიშსწორების პირობები**

**წინასწარი ანგარიშსწორება:**

6.1 წინასწარი ანგარიშსწორების (ავანსი) გამოყენება შესაძლებელია შემსყიდველი ორგანიზაციისა და მიმწოდებლის ურთიერთ შეთანხმების საფუძველზე. ასეთ შემთხვევაში, შემსყიდველი გასცემს საავანსო თანხას ურთიერთ შეთანხმებული ოდენობით მიმწოდებლის მიერ უპირობო და გამოუთხოვადი საბანკო გარანტიის საფუძველზე, მაგრამ არაუმეტეს ხელშეკრულების საერთო ღირებულების 80%-ის ოდენობით.

6.2. წინასწარი ანგარიშსწორების შემთხვევაში, ანგარიშსწორება უნდა განხორციელდეს მიმწოდებლის მიერ წარმოდგენილი წინასწარ გადასახდელი თანხის იდენტური ოდენობის საქართველოს ეროვნული ბანკის მიერ ლიცენზირებული საბანკო დაწესებულების მიერ გაცემული უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) და გამოუთხოვადი გარანტიის საფუძველზე. გარანტია წარმოდგენილი უნდა იქნას, ეროვნულ ვალუტაში - ლარში.

6.3. წინასწარი ანგარიშსწორების გარანტიის მოქმედების ვადა 60 კალენდარული დღით უნდა აღემატებოდეს საქონლის მიწოდების საბოლოო ვადას.

6.4. ანგარიშსწორება განხორციელდება საავანსო საბანკო გარანტიის წარმოდგენიდან 10 სამუშაო დღის ვადაში.

6.5. ანგარიშსწორება განხორციელდება საავანსოდ გადახდილი თანხის სრულად გამოქვითვის შემდეგ.

**ეტაპობრივი ანგარიშსწორება:**

6.6. შემსყიდველი ვალდებულია მიღება-ჩაბარების აქტის გაფორმებიდან 10 სამუშაო დღის ვადაში განახორციელოს ანგარიშსწორება.

6.7. დაფინანსების წყარო: ---------

6.8. ანგარიშსწორება განხორციელდება შემდეგი პირობებით:

6.8.1. ანგარიშსწორების ვალუტა - ლარი.

6.8.2. ანგარიშსწორების ფორმა - უნაღდო.

6.8.3. ანგარიშსწორება მოიცავს საქართველოს კანონმდებლობით დადგენილ ყველა გადასახადს.

**7. მხარეთა უფლება-მოვალეობები**

**7.1. მიმწოდებელი ვალდებულია:**

7.1.1. უზრუნველყოს წინამდებარე ხელშეკრულებით გათვალისწინებული საქონლის მიწოდება წინამდებარე ხელშეკრულებითა და სატენდერო დოკუმენტაციით დადგენილი პირობების შესაბამისად.

7.1.2. გაავრცელოს შესყიდვის ობიექტზე 3 (სამი) წლიანი საგარანტიო მომსახურება, რომლის მიხედვითაც, მისი დაზიანების შემთხვევაში 10 სამუშაო დღის განმავლობაში შეაკეთებს ან შეცვლის მას ახლით.

7.1.3. უზრუნველყოს წინამდებარე ხელშეკრულებით გათვალისწინებულ მომსახურების პუნქტებზე შესაბამისი მომსახურების გაწევა.

7.1.4. სათანადო გულისხმიერებითა და პასუხისმგებლობით ითანამშრომლოს შემსყიდველ ორგანიზაციასთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.

7.1.5. ხელი შეუწყოს შემსყიდველს წინამდებარე ხელშეკრულების ინსპექტoრების განხორციელებისას.

7.1.6. უზრუნველყოს სატენდერო დოკუმენტაციითა და ამ ხელშეკრულებით გათვალისწინებული სხვა ვალდებულებების შესრულება.

**7.2 მიმწოდებელი უფლებამოსილია:**

7.2.1. მოსთხოვოს შემსყიდველ ორგანიზაციას ხელშეკრულებითა და შესაბამისი სატენდერო დოკუმენტაციით გათვალისწინებული მასზე დაკისრებული ვალდებულებების ჯეროვანი შესრულება.

**7.3. შემსყიდველი ვალდებულია:**

7.3.1. აუნაზღაუროს მიმწოდებელს ხელშეკრულების ღირებულება ხელშეკრულების პირობებში ასახულ ვადებში და ფორმით.

7.3.2. სათანადო გულისხმიერებითა და პასუხისმგებლობით ითანამშრომლოს მიმწოდებელთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.

7.3.3. უზრუნველყოს სატენდერო დოკუმენტაციითა და ამ ხელშეკრულებით გათვალისწინებული სხვა ვალდებულებების შესრულება.

7.3.4. უზრუნველყოს ხელშეკრულების შესრულების კონტროლი.

**7.4. შემსყიდველი უფლებამოსილია:**

7.4.1. მოსთხოვოს მიმწოდებელს ხელშეკრულებითა და შესაბამისი სატენდერო დოკუმენტაციით გათვალისწინებული მასზე დაკისრებული ვალდებულებების ჯეროვანი შესრულება.

**8. ხელშეკრულების პირობების შეუსრულებლობა**

წინამდებარე ხელშეკრულებით გათვალისწინებული ვადების დარღვევის შემთხვევაში, შემსყიდველი უფლებამოსილია დააკისროს მიმწოდებელს პირგასამტეხლო ყოველ ვადაგადაცილებულ დღეზე მიუწოდებელი საქონლის 0,5%-ის ოდენობით.

**9. ხელშეკრულების შესრულების უზრუნველყოფის გარანტია**

9.1 მიმწოდებელი ვალდებულია ხელშეკრულების გაფორმებამდე წარმოადგინოს ხელშეკრულების შესრულების უზრუნველყოფის უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) გამოუთხოვადი საბანკო გარანტია ხელშეკრულების საერთო ღირებულების 5%-ის ოდენობით, რომლის ოდენობა არ შემცირდება ხელშეკრულებით ნაკისრი ვალდებულების შესრულების პროპორციულად. გარანტია წარმოდგენილი უნდა იყოს საქართველოს ეროვნული ბანკის მიერ ლიცენზირებული საბანკო დაწესებულებიდან ან/და სსიპ „საქართველოს დაზღვევის სახელმწიფო ზედამხედველობის სამსახური“-ს მიერ ლიცენზირებული სადაზღვევო კომპანიიდან, - ეროვნულ ვალუტაში.

მიმწოდებელმა უნდა წარმოადგინოს გარანტია წინამდებარე ტენდერის საფუძველზე გასაფორმებელი თითოეული ხელშეკრულების ფარგლებში ინდივიდუალურად.

მიმწოდებელი არ არის ვალდებული წარადგინოს ხელშეკრულების უზრუნველყოფის საბანკო გარანტია, თუ ხელშეკრულების ღირებულება ნაკლებია 200 000 (ორასი ათასი) ლარზე.

9.2. ხელშეკრულების შესრულების გარანტიის მოქმედების ვადაა 202- წლის - ------------ჩათვლით.

9.3. ხელშეკრულების შესრულების გარანტია წარმოადგენს ხელშეკრულების განუყოფელ ნაწილს (---------------- ----------- წ. გარანტია N-----------------).

9.4. გარანტია უკან დაუბრუნდება მიმწოდებელს ხელშეკრულებით ნაკისრი ვალდებულებების სრულად შესრულების შემდეგ, მოთხოვნიდან არაუგვინეს 14 კალენდარული დღის ვადაში.

**10. ხელშეკრულების მოქმედების ვადა**

ხელშეკრულების მოქმედების ვადა განისაზღვრება ხელშეკრულებაზე ორმხრივად ხელის მოწერის დღიდან 20-- წლის ---- ჩათვლით, ხოლო საქონლის საგარანტიო პირობებით განსაზღვრულ ვალდებულებებზე ხელშეკრულება მოქმედებს გარანტიის ვადით.

**11. ხელშეკრულების პირობების გადასინჯვის შესაძლებლობა**

თუ წინასწარ გაუთვალისწინებელი მიზეზების გამო წარმოიშობა ხელშეკრულების პირობების შეცვლის აუცილებლობა, ცვლილებების შეტანის ინიციატორი ვალდებულია დაუყოვნებლივ წერილობით შეატყობინოს მეორე მხარეს შესაბამისი ინფორმაცია.

**12. დაუძლეველი ძალა (ფორს-მაჟორი)**

12.1. მხარეები არ არიან პასუხისმგებელნი თავიანთი ვალდებულების სრულ ან ნაწილობრივ შეუსრულებლობაზე, თუ ეს შეუსრულებლობა გამოწვეულია დაუძლეველი ძალით და აღნიშნული უშუალო ზემოქმედებას ახდენს წინამდებარე ხელშეკრულების შესრულებაზე. ხელშეკრულების შესრულების ვადა გადაიწევს შესაბამისი დროით, გარემოებათა დასრულების შემდეგ.

12.2. ფორს-მაჟორული გარემოებების დადგომის შემთხვევაში წინამდებარე ხელშეკრულების მხარემ, რომლისთვისაც შეუძლებელი ხდება ნაკისრი ვალდებულებების შესრულება, პირველი შესაძლებლობისთანავე უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან პასუხს, იგი თავისი შეხედულებისამებრ, მიზანშეწონილობისა და შესაძლებლობის მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულების შესრულების ისეთი ალტერნატიული ხერხები, რომლებიც დამოუკიდებელი იქნებიან ფორს-მაჟორული გარემოებებისაგან.

12.3. თუ სახელშეკრულებო ვალდებულებების მთლიანი ან ნაწილობრივი შეუსრულებლობა გამოწვეულია ფორს-მაჟორული მდგომარეობის გამო და მხარეები შეწყვეტენ წინამდებარე ხელშეკრულებას, მათ არ აქვთ კომპენსაციის მოთხოვნის უფლება.

12.4. ფორს-მაჟორული გარემოებების არსებობა დადასტურებული უნდა იქნას საამისოდ უფლებამოსილი სახელმწიფო ორგანოს მიერ.

**13. ხელშეკრულების კონტროლის პირობები**

13.1. შემსყიდველი უფლებამოსილია განახორციელოს კონტროლი, შესყიდვის ობიექტის მიწოდების პარალელურად.

13.2. კონტროლის აქტში მითითებული უნდა იყოს აღმოჩენილი დეფექტი ან ნაკლი.

13.3. შემსყიდველის მხრიდან ხელშეკრულების შესრულების კონტროლს განახორციელებს -------------------

**14. ხელშეკრულების შეწყვეტა, ცვლილების შეტანა**

14.1. მიმწოდებლის მიერ კანონმდებლობითა და კონსოლიდირებული ტენდერის შედეგად ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში, შემსყიდველი ორგანიზაცია უფლებამოსილია მიმართოს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით. გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.

14.2. სატენდერო კომისიის მიერ ხელშეკრულების შეწყვეტის შესახებ მითითების გაცემის შემთხვევაში, მიმწოდებელს არ დაუბრუნდება კონკრეტული ხელშეკრულებისათვის წარმოდგენილი ხელშეკრულების შესრულების უზრუნველყოფის გარანტია, ხოლო იმ შემთხვევაში თუ სახელშეკრულებო ღირებულება არ აღემატება 200 000 ლარს, მიმწოდებელს დაეკისრება შემსყიდველი ორგანიზაციის სასარგებლოდ საჯარიმო თანხის გადახდა (იდენტური პროცენტული ოდენობით) კონკრეტული ხელშეკრულების ჯამური ღირებულების 5%-ის ოდენობით.

14.3. შემსყიდველს უფლება აქვს ცალმხრივად შეწყვიტოს ხელშეკრულების მოქმედება მიმწოდებლის გაკოტრების შემთხვევაში.

14.4. ხელშეკრულების ცალკეული პირობების შეწყვეტა არ ათავისუფლებს მიმწოდებელს ხელშეკრულებით ნაკისრი სხვა ვალდებულების შესრულებისაგან.

14.5. ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით, მხარეთა შეთანხმების საფუძველზე.

**15. დავები და მათი გადაწყვეტის წესი**

15.1. ხელშეკრულების შესრულებისას მხარეთა შორის წამოჭრილი დავები ან აზრთა სხვადასხვაობა შესაძლებელია გადაწყვეტილ იქნას ორივე მხარის ერთობლივი მოლაპარაკების საფუძველზე.

15.2. შეთანხმების მიუღწევლობის შემთხვევაში მხარეები მიმართავენ სასამართლოს საქართველოს კანონმდებლობის შესაბამისად.

**16. კონფიდენციალურობა**

16.1. მხარეები ვალდებულნი არიან გაუფრთხილდნენ ერთმანეთის საკუთრებას, არ გახადონ მესამე პირთათვის ცნობილი ყველა ის ინფორმაცია, რომელიც ითვლება კონფიდენციალურად.

16.2. ვალდებულება კონფიდენციალურობის შესახებ ძალაში რჩება ხელშეკრულების დამთავრების შემდეგაც.

**17. სხვა პირობები**

17.1. მხარეები აუნაზღაურებენ ერთმანეთს მიყენებულ ზარალს საქართველოს კანონმდებლობის შესაბამისად.

17.2. არც ერთ მხარეს არა აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე.

17.3. მესამე პირთან ურთიერთობაში მხარეები მოქმედებენ თავიანთი სახელით, ხარჯებითა და რისკით.

**18. მხარეთა რეკვიზიტები**

|  |  |
| --- | --- |
| **შემსყიდველი****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **მიმწოდებელი****შპს „იუ-ჯი-თი“****მის: თბილისი, ი.ჭავჭავაძის გამზ. #17ე.****თბილისი, საქართველო****ს/კ: 204892964****ტელეფონი: 2 22 05 05****საბანკო რეკვიზიტები:****სს „საქართველოს ბანკი“****ბანკის კოდი: BAGAGE22****ა/ა: GE88BG0000000261644601****სს „თიბისი ბანკი“****ბანკის კოდი: TBCBGE22****ა/ა: GE05TB0600000005467291****გენერალური დირექტორი****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****/ერმილე სულაძე/** |

**ხელშეკრულება სახელმწიფო შესყიდვის შესახებ N--**

**დანართი №1**

|  |  |  |  |  |
| --- | --- | --- | --- | --- |
| # | საქონლის დასახელება | რაოდენობა | ერთეულის ფასი | სულ ფასი |
| 1 | სტანდარტული ლეპტოპი - Dell Vostro 3520  | -- | 1800.00 ლარი  | ------- ლარი  |
|  | **სულ დღგ-ს ჩათვლით:** |  ------- ლარი  |

|  |  |
| --- | --- |
| **შემსყიდველი:** | **მიმწოდებელი:****შპს „იუ-ჯი-თი“****გენერალური დირექტორი,** **ერმილე სულაძე** |

**ხელშეკრულება სახელმწიფო შესყიდვის შესახებ N--**

**დანართი №2**

|  |
| --- |
| სტანდარტული ლეპტოპის ტექნიკური პარამეტრები |
| 1 | სავალდებულო მოთხოვნები |   |
| 2 | ლეპტოპის დასახელება (ბრენდი) | Dell Vostro 3520 |
| 3 | მწარმოებელი ქვეყანა | ჩინეთი |
| 4 | პროცესორი: (მწარმოებელი, მოდელი) | Intel Core i5-1235U |
| 5 | ბირთვების რაოდენობა: | 10 (ათი) |
| 6 | ლიტოგრაფია | 10 nm (Intel 7) |
| 7 | ნაკადების რაოდენობა | 12 (თორმეტი) |
| 8 | „ქეში“ ან "L3 ქეში" | 12MB |
| 9 | მაქსიმალური ტაქტური სიხშირე |  4.4GHz |
| 10 | პროცესორის მაქსიმალური გრაფიკული სიხშირე | 1.2 GHz |
| 11 | ოპერატიული მეხსიერება | მოცულობა: 8 GB, ტიპი: DDR4 2666 MHz. |
| 12 | მყარი დისკი | M.2 PCIe NVMe ტიპის, 256GB. |
| 13 | ოპტიკური დისკების წამკითხავი მოწყობილობა | არ გააჩნია |
| 14 | რადიო ქსელი | Bluetooth, 802.11 AC |
| 15 | ეკრანი | 15.6”, anti-glare, 250 nits, 1920x1080 გარჩევადობა |
| 16 | გრაფიკული ადაპტერი | ინტეგრირებული |
| 17 | ხმის ადაპტერი | ხმამაღლამოლაპარაკე, Stereo headphone/line out, microphone/line in (კომბინირებული ბუდე) |
| 18 | ინტერფეისები | 1x HDMI, 2x USB 3.2, 1x USB 2.0, 1x RJ-45 |
| 19 | კომპლექტაცია | შემოთავაზებული ბრენდის მიერ წარმოებული შესაბამისი დამტენი |
| 20 | ვებ კამერა | დიახ |
| 21 | კლავიატურა | 98 კლავიშიანი |
| 22 | უსაფრთხოება | TPM 2.0 |
| 23 | ოპერაციული სისტემა | Preinstalled Windows 11 Professional 64 OEM |

|  |  |
| --- | --- |
| **შემსყიდველი:** | **მიმწოდებელი:****შპს „იუ-ჯი-თი“****გენერალური დირექტორი, ერმილე სულაძე** |